b'\n_START_ARTICLE_\nF\xc3\xa6r\xc3\xb8ernes Kommunistiske Parti\n_START_PARAGRAPH_\nF\xc3\xa6r\xc3\xb8ernes Kommunistiske Parti (f\xc3\xa6r\xc3\xb8sk: Kommunistiski Flokkur F\xc3\xb8roya, KFF) var et kommunistisk, marxist-leninistisk\xc2\xa0politisk parti p\xc3\xa5 F\xc3\xa6r\xc3\xb8erne. Partiet havde n\xc3\xa6re relationer til Danmarks Kommunistiske Parti (DKP), men var ikke en del af dette. En gruppe kommunister var begyndt at organiserer sig i 1974, og det blev den direkte anledning til den stiftende generalforsamling for KFF i T\xc3\xb3rshavn 14.\xe2\x80\x9315. juni 1975. Partiet st\xc3\xb8ttede op omkring Sovjetunionens politiske linje._NEWLINE_Partiet nedlagde sine aktiviteter i 1993.\n_START_SECTION_\nHistorie\n_START_PARAGRAPH_\nDen f\xc3\xb8rste egentlige organisering af f\xc3\xa6r\xc3\xb8ske kommunister skete i \xc3\x98ernes Fremme \xe2\x88\x92 F\xc3\xa6r\xc3\xb8ske Socialister, der oprindelig var blevet grundlagt af en gruppe f\xc3\xa6r\xc3\xb8ske studerende i Danmark i 1962, som var udgiver af tidsskriftet "Framin". Lidt efter lidt blev \xc3\x98ernes Fremme etableret som en lokal gruppe i Torshavn, som i 1970\'erne afbr\xc3\xb8d med resten af \xc3\x98ernes Fremme \xe2\x88\x92 F\xc3\xa6r\xc3\xb8ske Socialister. I 1974 organiserede en gruppe kommunister sig udenfor \xc3\x98ernes Fremme, og nedsatte en arbejdsgruppe. Det medf\xc3\xb8rte, at man i 1975 kunne danne F\xc3\xa6r\xc3\xb8ernes Kommunistiske Parti. If\xc3\xb8lge Egon Thomsen havde der ogs\xc3\xa5 v\xc3\xa6re kommunister i Det Republikanske Parti (Tj\xc3\xb3\xc3\xb0veldi). Den stiftende generalforsamling havde 15 deltagere, der vedtog love og partiprogram samt nedsatte et centralstyre. Arbejderen Egon Thomsen fra Suder\xc3\xb8 blev formand, l\xc3\xa6reren Ragnar Magnussen blev kasserer, l\xc3\xa6reren T\xc3\xb3r\xc3\xb0ur J\xc3\xb3ansson blev partisekret\xc3\xa6r, mens Andr\xc3\xa9 Niclasen redigerede partiavisen Tiden (T\xc3\xad\xc3\xb0in), der udkom 1975\xe2\x88\x921978._NEWLINE_F\xc3\xa6r\xc3\xb8ernes Kommunistiske Parti s\xc3\xb8gte i juli 1975 kontakt med Danmarks Kommunistiske Parti (DKP), og efter\xc3\xa5ret samme \xc3\xa5r deltog repr\xc3\xa6sentanter fra KFF p\xc3\xa5 landsm\xc3\xb8det for Norges Kommunistiske Parti (NKP). KFF og DKP var uafh\xc3\xa6ngige af hinanden, men DKP havde forpligtet sig til at repr\xc3\xa6sentere KFF i rent f\xc3\xa6r\xc3\xb8sk anliggende i Folketinget, s\xc3\xa5som fiskeri, udenrigspolitik og NATO- og EF-spr\xc3\xb8gsm\xc3\xa5l. Partierne blev ogs\xc3\xa5 enige om, at enhver dansk indblanding i f\xc3\xa6r\xc3\xb8ske anliggende, inklusiv milit\xc3\xa6r tilstedev\xc3\xa6relse, m\xc3\xa5tte oph\xc3\xb8re, men selvst\xc3\xa6ndighedssp\xc3\xb8rgsm\xc3\xa5let blev ikke dr\xc3\xb8ftet._NEWLINE_De f\xc3\xa6r\xc3\xb8ske kommunister synes ikke at have v\xc3\xa6ret talrige eller indflydelsesrige p\xc3\xa5 F\xc3\xa6r\xc3\xb8erne. Tor\xc3\xb0ur J\xc3\xb3ansson forlod \xc3\xb8erne for at studere lingvistik i Glasgow i Skotland i 1977, og KFF oph\xc3\xb8rte med at eksistere \xc3\xa5ret efter. J\xc3\xb3ansson var efter alt at d\xc3\xb8mme partiet teoretiske drivkraft, og han var ogs\xc3\xa5 partiet sidste formand. Nogen kommunister samlede sig senere i kredsen rundt om den kommunistiske avis Frit F\xc3\xa6r\xc3\xb8erene (Fr\xc3\xadu F\xc3\xb8royar), som blev udgivet i perioden 1983\xe2\x80\x931993. Partiet fil navnet Frit F\xc3\xa6r\xc3\xb8erene/KFF i denne periode, og stillede op til kommunalvalg.'